
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 348 

2 Μαΐου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δώδεκα (12) κτιρίων 
που βρίσκονται εντός του ρυμοτομικού σχεδίου Δή¬ 
μου Λαμιέων (Ν. Φθιώτιδας) και καθορισμός ειδικών 


όρων και περιορισμών δόμησης αυτών» . 1 

Τροποποίηση σχεδίου πόλης Ιωαννίνων στα ΟΤ 1133- 
1134 περιοχής Σεισμοπλήκτων (πολεοδομική ενό¬ 
τητα XXII) . 2 

Τροποποίηση σχεδίου πόλης Ιωαννίνων στα ΟΤ 1130- 
1131-1132 περιοχής Σεισμοπλήκτων (πολεοδομική 
ενότητα XXII) 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 944/194 (1) 

Χαρακτηρισμός ως διατηρητέων δώδεκα (12) κτιρίων που 
βρίσκονται εντός του ρυμοτομικού σχεδίου Δήμου Λα¬ 
μιέων (Ν. Φθιώτιδας) και καθορισμός ειδικών όρων και 
περιορισμών δόμησης αυτών». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α’ 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/92 (Α' 
154). 

3. Την υπ’ αριθμ. 103/103326/1281/5.12.1996 από¬ 
φαση του Υπουργού και του Υφυπουργού Περιβάλλοντος 
Χωροταξίας και Δημοσίων Έργων «Μεταβίβαση αρμοδιο¬ 
τήτων του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμματέα, 


και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων -πλην Γενικής 
Γραμματείας Δημοσίων Έργων» (1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 28 12.1996 αιτιολογική έκθεση της Διεύ¬ 
θυνσης Πολεοδομικού Σχεδιασμοΰ - Τμήμα Παραδοσια¬ 
κών Οικισμών. 

6. Το 80666/7843/28.12.1995 έγγραφο της Διεύθυν¬ 
σης Πολεοδομικού Σχεδιασμοΰ προς το Δήμο Λαμιέων και 
το γεγονός ότι παρήλθε άπρακτη η προθεσμία που προ- 
βλέπεται από τις διατάξεις του άρθρου 4 (παρ. 2) του Ν. 
1577/1985 (Α’ 210) όπως τροποποιήθηκε με την παρ. 2 
του άρθρου 1 του Ν. 1772/1989 (Α' 91). 

7. Το 5900/14.3.1996 έγγραφο του Δήμου Λαμιέων. 

8. Την από 12.3.1996 σύμφωνη γνώμη της Μαρίας Πα- 
ναγιωτίδη (αρ. πρωτ. ΥΠΕΧΩΔΕ 9927 / 2293 / 
19.3.1996). 

9. Την από 28.2.1996 σύμφωνη γνώμη της Καλλιόπης 
Μονούκα Κσντογεώργου. 

10. Το γεγονός ότι από τις κανονιστικές διατάξεις της 
απόφασης δεν προκαλείται δαπάνη σε βάρος του κρατι¬ 
κού Προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα δεκαπέντε (15) κτί¬ 
ρια, που βρίσκονται εντός του ρυμοτομικού σχεδίου Λα¬ 
μιέων (Ν. Φθιώτιδας) επί των οδών Ρήγα Φερραίου (με αύ- 
ξοντα αριθμό 3,4,5,6,7,8,9,10.11 και 12), Κολοκοτρώνη 
(με αύξοντα αριθμό 13 και 14), όπως αυτά φάινονται με 
κόκκινη σκιαγράφηση στο σχετικό πρωτότυπο διάγραμμα 
οε κλίμακα 1:2.000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 944/ 
1997 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο, όπως και και εναρμονιζόμενες με το αρχικό κτίριο με¬ 
ταγενέστερες προσθήκες, όχι όμως και τα πάσης φύσης 
καθ' ύψος ή κατ’ επέκταση υπάρχοντα προκτίσματα που 
αλλοιώνουν το αρχικό κτίριο. Ο καθορισμός των προκτι- 
σμάτων που αλλοιώνουν το αρχικό κτίριο πραγματοποιεί- 

ται από την Επιτροπή Πολεοδομικοϋ και Αρχιτεκτονικού 
Ελέγχου (ΕΠΑΕ). 

3. Στα χαρακτηριζόμενα ως διατηρητέα απαγορεύεται 
κάθε αφαίρεση, αλλοίωση ή καταστροφή τόσο των επί μέ¬ 
ρους αρχιτεκτονικών ή καλλιτεχνικών διακοσμητικών στοι¬ 
χείων τους, όσο και του κτιρίου συνολικά, πλην των προ- 
κτισμάτων ή των στοιχείων των κτιρίων για τα οποία η 
ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα, δεν 
αλλοιώνεταιθ ο αρχιτεκτονικός χαρακτήρας του κτιρίου 
και δε θίγονται τα διατηρητέα στοιχεία του. 

5. Επιτρέπεται η προσθήκη ενός ορόφου στα κτίρια που 
φαίνονται αύζοντα αριθμό 9,11,13 και 14 στο διάγραμμα 
της παρ. 1 της παρούσας απόφασης. 

Οι αιτήσεις για την προσθήκη του ορόφου στα διατηρη¬ 
τέα κτίρια, αποστέλλονται από την Πολεοδομική Υπηρε¬ 
σία στην αρμόδια Υπηρεσία του Υπουργείου Περιβάλλο¬ 
ντος Χωροταξίας και Δημοσίων Έργων με γνώμη της Επι¬ 
τροπής Πολεοδομικοϋ και Αρχιτεκτονικού Ελέγχου 
(ΕΠΑΕ) για ειδικές ρυθμίσεις σύμφωνα με την παρ. 2 του 
άρθρου 4 του Ν. 1577/1985 «περί ΓΟΚ» εφόσον δεν πα¬ 
ραβλάπτεται το διατηρητέο κτίριο και ο χώρος που το πε¬ 
ριβάλλει. 

6α. Δεν επιτρέπεται η τοποθέτηση φωτεινών επιγρα¬ 
φών ή διαφημίσεων στα χαρακτηριζόμενα ως διατηρητέα 
κτίρια. 

Επιτρέπονται μόνο οι περιορισμένων διαστάσεων επι¬ 


γραφές που πληροφορούν για τυχόν χρήση των χώρων του 
κτιρίου. 

β) Κατ’ εξαίρεση επιτρέπεται η τοποθέσηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. 

Οι φωτεινές επιγραφές στα ισόγεια των καταστημάτων 
έστω και αν τοποθετούνται μέσα στις προσθήκες έχουν 
χρώμα λευκό ή κίτρινο, σταθέρο και συνεχές και αποτε¬ 
λούνται από μεμονωμένα στοιχεία, γράμματα, αριθμούς. 

γ) Οι επιτρεπόμενες με τις παραπάνω παραγράφους α 
και β επιγραφές, απαγορεύεται να τοποθετούνται κάθετα 
στην όψη του κτιρίου και να προεξέχουν από αυτά. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στο χώρο που το περι¬ 
βάλλει, καθώς και για την τοποθέτηση επιγραφών, απαι¬ 
τείται έγκριση της Επιτροπής Πολεοδομικοϋ και Αρχιτε¬ 
κτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Μαρτίου 1997 
Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. οικ. 7178 (2) 

Τροποποίηση σχεδίου πόλης Ιωαννίνων στα ΟΤ 1133- 

1134 περιοχής Σεισμοπλήκτων (πολεοδομική ενότητα 

XXII). 

Ο ΔΗΜΑΡΧΟΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Ν.Δ. της 17.7.23 (ΦΕΚ 228Α/ 
16.8.23) «περί σχεδίων πόλεων, κωμών και συνοικισμών 
του κράτους και οικοδομής αυτών» και συγκεκριμένα το 
άρθρο 3 αυτού. 

2. Τις διατάξεις του Ν. 2026/92 και το σχετικό Π.Δ. 28/ 
28.1.93 (ΦΕΚ 9/Α/5.2.93) για καθορισμό αρμοδιοτήτων 
του Υπ. Περιβάλλοντος Χωροταξίας και Δημοσίων Έργων 
και έγκριση τροποποιήσεων κ.λ.π. από τους Νομάρχες. 

3. Το Ν. 2218/94 (ΦΕΚ 90/Α/94) Ίδρυση Νομαρχικής 
Αυτοδιοίκησης και τον Οργανισμό Νομαρχιακής Αυτοδιοί¬ 
κησης Ιωαννίνων που δημοσιεύθηκε στο ΦΕΚ 397/Β/ 

11.5.95 και την 1642/26.8.96 Απόφαση Νομάρχη Ιωαννί¬ 
νων (ΦΕΚ 821/Δ/5.9.96 για την μεταβίβαση αρμοδιοτή¬ 
των από την Ν.Α.Ι. στον Δήμο Ιωαννιτών. 

4. Τις παραγράφους 3 και 15 του άρθρου 8 του Ν. 
1512/85 (ΦΕΚ 4/Α/85). 

5. Το ρυμοτομικό σχέδιο περιοχής Σεισμοπλήκτων (πολ. 
εν. XXII) που εγκρίθηκε με το Π.Δ. 23.11.90 ΦΕΚ 714/Δ/ 
24.12.90 όπως ισχύει σήμερα μετά την 8150/21.11.95 με 
Απόφαση Νομάρχη Ιωαννίνων αναθέωρηση, ΦΕΚ 1142/ 
Δ/21.12.95. 

6. Τις υπ, αριθμ. 345/93,155/94, 323/96,333/96 ΑΔΣ 


Ιωαννίνων και το γεγονός ότι αυτές πάρθηκαν νόμιμα και 
τηρήθηκαν όλες οι διαδικασίες. 

7. Την από 6.11.96 εισήγηση του Τμήματος Πολεοδο¬ 
μίας του Δήμου Ιωαννιτών που διαβιβάστηκε με το 627/ 
14.1.97 έγγραφό του, προς το ΣΧΟΠ. 

8. Την 2/28.1.97 γνωμοδότηση του ΣΧΟΠ που μας 
έγινε γνωστή με το Σ237/5.2.97 έγγραφο Δ/νσης Πολεο¬ 
δομίας & Περιβάλλοντος Νομαρχιακής Αυτοδιοίκησης Ιω¬ 
αννίνων, αποφασίζουμε: 

I. Τροποποιείται το εγκεκριμένο ρυμοτομικό σχέδιο στα 
ΟΤ1133-1134 περιοχής Σεισμοπλήκτων ως εξής: 

α) Η ρυμοτομική γραμμή του 1134 να διέλθει από την 
κορυφή του λιθόκτιστου βοηθητικού κτίσματος της ιδιο¬ 
κτησίας 08 και την κορυφή της ιδιοκτησίας 01. 

β) Να μειωθεί το πλάτος του δρόμου στα 4μ. μεταξύ των 
ΟΤ 1134 ΚΑΙ 1133. 

γ) Να μειωθέι το πλάτος των πρασιών εκατέρωθεν του 
παραπάνω δρόμου σε τρία μέτρα. 

II. Η παραπάνω τροποποίηση φαίνεται και στο χρωματι¬ 
σμένο διάγραμμα κλίμακας 1:500 που συνοδεύει την πα¬ 
ρούσα απόφαση. 

III. Από τις διατάξεις αυτής της απόφασης προκύπτει 
δαπάνη σε βάρος του Προϋπολογισμού του Δήμου, το 
ύψος της οποίας δεν μπορεί να προσδιορισθεί. 

Η παρούσα να δημοσιευθεϊ στην Εφημερίδα της Κυβερ- 
νήσεως. 

Ιωάννινα, 10 Απριλίου 1997 
Ο Δήμαρχος 

ΕΛΕΥΘΕΡΙΟΣ ΓΚΛΙΝΑΒΟΣ 





Βεβαιώνεται οτπο παρόν σχέδια 
συνοδεύει την υη αρνδ . Α · *■■*- 

και εινοι σύμφωνο με την τροποποίηση 
που ε^κριθηκε οπο το Δημοτικό Γ,υμρουλιο 

0 ΔΗΜΑΡΧΟΙ 

Αριθ. οικ. 7179 (3) 

Τροποποίηση σχεδίου πόλης Ιωαννίνων στα ΟΤ 1130- 
1131-1132 περιοχής Σεισμοπλήκτων (πολεοδομική 
ενότητα XXII). 

Ο ΔΗΜΑΡΧΟΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ. της 17.7.23 (ΦΕΚ 228Α/ 
16.8.23) «περί σχεδίων πόλεων, κωμών και συνοικισμών 
του κράτους και οικοδομής αυτών» και συγκεκριμένα το 
άρθρο 3 αυτού. 

2. Τις διατάξεις του Ν. 2026/92 και το σχετικό Π.Δ. 28/ 
28.1.93 (ΦΕΚ 9/Α/5.2.93) για καθορισμό αρμοδιοτήτων 
του Υπ. Περιβάλλοντος Χωροταξίας και Δημοσίων Έργων 
και έγκριση τροποποιήσεων κ.λ.π. από τους Νομάρχες. 

3. Τον Ν. 2218/94 (ΦΕΚ 90/Α/94 Ίδρυση Νομαρχικής 
Αυτοδιοίκησης και τον Οργανισμό Νομαρχιακής Αυτοδιοί¬ 
κησης Ιωαννίνων που δημοσιεύθηκε στο ΦΕΚ 397/Β/ 

11.5.95 και την 1642/26.8.96 Απόφαση Νομάρχη Ιωαννί¬ 
νων (ΦΕΚ 821/Δ/5.9.96 για την μεταβίβαση αρμοδιοτή¬ 
των από την Ν.Α.Ι. στον Δήμο Ιωαννιχών. 

4. Τις παραγράφους 3 και 15 του άρθρου 8 του Ν. 
1512/85 (ΦΕΚ 4/Α/85). 

( 5. Το ρυμοτομικό σχέδιο περιοχής Σεισμοπλήκτων 
(πολ. εν. XXII) που εγκρίθηκε με το ΠΔ 23.11.90 ΦΕΚ 714 
Δ 24.12.90). 

(5. Το ρυμοτομικό σχέδιο περιοχής Σεισμοπλήκτων 
(πολ. 

εν. XXII) που εγκρίθηκε με το ΦΕΚ 714 Δ 90 και όπως 
ισχύει σήμερα μετά την 8150/21.11.95 με Απόφαση Νο¬ 
μάρχη Ιωαννίνων για αναθέωρηση, ΦΕΚ 1142/Δ/ 
21.12.95.) 

6. Τις υπ' αριθμ. 497/95, και 372/96 ΑΔΣ Ιωαννίνων και 


το γεγονός ότι αυτές πάρθηκαν νόμιμα και τηρήθηκαν 
όλες οι διαδικασίες. 

7. Την από 11.11.96 εισήγηση του Τμήματος Πολεοδο¬ 
μίας του Δήμου Ιωσννιτών που διαβιβάστηκε με το 629/ 
14.1.97 έγγραφό του, προς το ΣΧΟΠ. 

8. Την 2/28.1.97 γνωμοδότηση του ΣΧΟΠ που μας 
έγινε γνωστή με το Σ238/5.2.97 έγγραφο Δ/νσης Πολεο¬ 
δομίας & Περιβάλλοντος Νομαρχιακής Αυτοδιοίκησης Ιω¬ 
αννίνων, αποφασίζουμε: 

I. Τροποποιείται το εγκεκριμένο ρυμοτομικό σχέδιο στα 
ΟΤ1130-1131-1132 περιοχής Σεισμοπλήκτων ως εξής: 

α) Τη μείωση του πλάτους των προκηπίων από 4.00 σε 
3.00μ. στα ΟΤ 1130-1132. 

β) Την τοποθέτηση προκηπίου πλάτους 3.00 μ. και στο 
ΟΤ 1131. 

γ) Την κατάργηση του προκηπίου πλάτους 2.50 μ. στο 
ΟΤ 1132. 

δ) Τη μείωση του πλάτους του δρόμου μεταξύ των ΟΤ 
1132 και 1131 με τη μετατόπιση ΡΓ-ΟΓ στο όριο της ιδιο¬ 
κτησίας 26. 

II. Η παραπάνω τροποποίηση φαίνεται και στο χρωματι¬ 
σμένο διάγραμμα κλίμακα 1:500 που συνοδεύει* την πα¬ 
ρούσα απόφαση. 

III. Από τις διατάξεις αυτής της απόφασης προκύπτει 
δαπάνη σε βάρους του προϋπολογισμού του Δήμου, το 
ύψος της οποίας δεν μπορεί να προσδιορισθέι. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 10 Απριλίου 1997 
Ο Δήμαρχος 

ΕΛΕΥΘΕΡΙΟΣ ΓΚΛΙΝΑΒΟΣ 

